Shqipëri: Lufta ndaj narkotikëve. Sfida është jo e lehtë, pohojnë analistët
Sfidë e policisë, pohojnë analistët, është shkatërrimi i sasive të mëdha stok të canabisit, të krijuar prej kultivimit masiv i viteve të fundit.
Në Shqipëri policia njoftoi se ka rënë afro tre herë kultivmi i bimëve narkotike. Por vëzhgues të pavarur të jetës kriminale në vend pohojnë se ende janë të fshehura stoqe të mëdha nga droga e viteve të kaluara. Ata theksojnë se lufta ndaj drogës është ende një sfidë e madhe dhe vërtetë. Policia shqiptare arrestoi 3 persona në Krujë si të dyshuar për kultivimin e 2 mijë e 80 bimëve narkotike, që u dogjën në parcelën, ku u zbuluan në mes të një pylli të Krastës. Ky ishte fundi i operacionit disamujor “Krasta2”, në përfundim të të cilit, veç tre të ndaluarve, edhe një person i katërt u procedua në gjendje të lirë për mos-kallëzim krimi. Sipas të dhënave të fundit të policisë, kultivimi i narkotikëve këtë vit krahasuar me të njëjtën periudhë të një viti më parë ka rënë mbi 3 herë sipas parcelave, nga 76 në 23 parcela, dhe ka rënë mbi 9 herë sipas numrit të bimëve, nga 24 mijë bimë në 2 mijë e 500 bimë narkotike. - thotë Armand Bajrami, reporter i televizionit ABC dhe analist i jetës kriminale në vend. Në 5 muajt e fundit janë gjetur vetëm 23 parcela me afro 2 mijë e 500 bimë narkotike, plus edhe 800 ca bimë në kubikë. Policia thotë se ka kryer rreth 70 mijë kontrolle dhe ri-kontrolle të territorit, në ambiente të hapura, ish-objekte ushtarake, sera, magazina e shtëpi të braktisura. Reporterët dhe analistët e kronikës së zezë kanë këndvështrimin e tyre për këtë dukuri kriminale mbizotëruese në dekadën e fundit. - tha Klodiana Lala, reportere e Neës 24 dhe analiste e jetës kriminale. Kontrollet nga ajri prej Guardia di Financias kanë filluar më herët sivjet, dhe nga 29 fluturime kanë dalë 17 raporte monitorim ajror, ku nuk është gjetur asnjë bimë narkotike. - tha zoti Bajrami. Policia ka ngritur disa qindra grupe, që po kryejnë disa mijëra kontrolle cdo ditë dhe vec Krastës, kanë gjetur një parcelë në Nikël të Krujës dhe një tjetër në Frashër të Përmetit, ku u asgjësuan 1,800 bimë narkotike dhe u kap një persona në flagrancë. - tha zonja Lala. Këto 5 muaj janë arrestuar 13 persona të dyshuar për kultivim, 6 shtetas u shpallën në kërkim dhe 5 po ndiqen në gjendje të lirë. Policia ka proceduar 4 persona, administratorë komuniteti dhe inspektorë pyjor, për veprat penale “shpërdorim detyre” dhe “moskallëzim krimi”. Kultivimi i hershëm i canabisit dhe stoqet e tij zunë vend në raportin e progresit të Komisionit, ku kërkohet asgjësimi i stoqeve të vjetra të narkotikëve dhe frenimi i mbjelljeve të reja. - tha zoti Bajrami. Policia ka zbuluar 21 mijë fara kanabis në 15 kontrolle, dhe kapi personat përgjegjës. Forcat shqiptare po po bashkëpunojnë dhe shkëmbejnë informacion me partnerët ndërkombëtarë, për të goditur edhe grupeve kriminale që veprojnë jashtë Shqipërisë. - thotë zonja Lala. Qeveria thotë se po bën maksimumin kundër drogës, por opozita thekson se kabineti qeveritar është i lidhur me grupet kriminale, që kultivojnë dhe trafikojnë, ndaj e ka të pamundur ta luftojë drogën. Opozita përmend si shembuj faktin se familjarët e dy ministrave të punëve të brendshme janë të pandehur apo të dënuar për trafikim të narkotikëve nga drejtësia italiane.